JohanHeinsen/ENO huggingface dataset:
Nyeste Skilderie af Kiøbenhavn, 1805-05-06
Kjøbenhavn. No. 59. Den 6 Maji, 1805. Udgivet og forlagt af J. Werfel.
Nyeste Skilderie af Kiøbenhavn, 1805-05-06
Den, der fra sin første Ungdom af kun lærte at kjende Mennesker af Skuespil, maatte altid faae et falsk Begreb om dem. Deres Dyder og Laster vises her i et Huulspeil. Den store Verden skjøtter nu engang ikke mere om at see virkelige Mennesker paa Skuepladsen; den vil denten see Engle eller Dievle. Digterne rette sig, ligesom Modehandlerne, efter den herskende Smag, og jo meere de i vore Dage afvige fra den sande Natur, des større Regning kunne de gjøre sig paa bifald og Lykke. Sammenligner man altsaa, under saadanne Omstændigheder, den Nytte, der høstes af dramatiske Selskaber, med den Skade, de skifte, saa overveier den sidste i høi Grad den første. Jeg har kjendt Mennesker, som forskjerdsede deres timelige Lykke, blot for at kunne glimre i dramatiske Selskaber, som tilbragte hele Dage og Nætter med at studere deres Roller og forfatte dramatiske Arbeider, som de hverken havde Kald eller Ævner til. Naar saadanne Mennesker, ikke betimeligen blive helbredede for denne farlige Syge, saa blive de ikke sjelden et Offer for Thalia eller Melpomene. For mangt et Fruentimmer ere dramatiske Selskaber endnu skadeligere. Vel er det sandt, at de faae nogen mere Frihed i deres udvortes Væsen, en Frihed, som saa ofte bidrager til mangt et Menneskes Lykke; men den Politur, som Sæderne faae paa Theatret, er sjelden den ægte. Den er en Fernis, som kun glimrer paa Skuepladsen, men som taber sin Glands, naar den kommer i den frie Luft. Det utvungne, ædle Væsen, som er lige langt fra flaneagtig Overgivenhed og affecteret Qvækeralvorlighed, læres kun i Omgangen med Mennesker af Opdragelse og Dannelse. De Forældre, som ikke tidlig nok kunne faae deres Pigebørn anbragte i dramatiske Selskaber, og som ere sjeleglade ved at see dem spille forelskede Roller i deres femtende eller sextende Aar, handle meget uklogt.
Nyeste Skilderie af Kiøbenhavn, 1805-05-06
Det, der paa Skuepladsen betragtes som roesværdig Utvungenhed og indtagende Tækkelig hed, forandres i den virkelige Verden med Aarene til Frækhed og Leflerie. Jkke saadanne Steder bør altsaa være Planteskoler for tilkommende Huusmødre. Fra en anden Side betragtet ere de fleste dramatiske Selskaber sande Spilleværker, som voxne Børn more sig med. Decorationerne og Machineriet kunne i Almindelighed ikke være andet end høist usle, og Garderoberne ere som oftest sande Pjalteboutiquer, Hvor, der vilde paatage sig at beskrive Privattheatrenes Historie, kunde levere det morsomste Vademecum af Verden. Man har endog af Mangel paa Børn brugt to Machinkarle til at spille Børnenes Rolle i Menneskehad og Anger, og jeg har med mine egne Øine seet, hvorledes adskillige af de spillende Damer ordentlig bukkede sig ned og eftersnakkede som Børn, der lære at stave, alt, hvad den meget synlige Sou fleur fortalte dem. Hvor al Sandsynlighed saaledes trædes under Fødder og hvor det Hele er en sand Satire over Skuespilkonsten, der kan endog saadanne Selskaber lettelig indføre et høist skadeligt Hang til Barnagtighed blandt Mennesker, der allerede længe have traadt deres Børnesko.
Nyeste Skilderie af Kiøbenhavn, 1805-05-06
Blandede Nyheder. Hr. Kammerherre Peder Anker har, ved at anmelde sin Broders Død i Christiania-Avisen, ladet bekjendtgjøre, at dennes Firma fortsættes under Navn af: pr. pn. Anker, Thomas Bagge. Jacob Nielsen. Og at denne Underskrivt skal i alle Tilfælde være ligesaa gieldende som hans afdøde Broders, i Følge dennes testamentariske Disposition.
Nyeste Skilderie af Kiøbenhavn, 1805-05-06
Hr. Professor Manthey har solgte Løvenpotheket til Provisoren paa Hospitalsapotheket for 60,000 Rdlr.; efter Forlydende paa det Vilkaar, at Sælgeren kan blive boende der, saalænge han ønsker, for 500 Rdlr. i aarlig Leie. Ligeledes har Hr. Justitsraad og Archivarius Thorkelin solgt sin Bryggergaard i Nyhavn, men uden Bryggerrettighed, til Hr. Grosserer Holbech for 35,000 Rdlr. vint. Den nye Engelske Gesandt ved det Danske Hof, Hr. Garlike, havde den 1ste Maji sin Tiltrædelsesaudience hos H. M. Kongen. 200 Ladningen af det Skib, som Skipper Jens Lind den 27 f. M. satte til med, har tilhørt Kjøbmand Jens Nielsen. Skipperens gamle Moder, som endnu lever, skal have havt den Sorg, at miste sin Mand paa samme Maade. .
Nyeste Skilderie af Kiøbenhavn, 1805-05-06
Den 28de f. M. om Formiddagen ved stærk Kuling af Sydvest tildrog det Uheld sig paa det lille Belt, at en Mand fra Middelfart, som, efter Sigende, ene i en Baad havde besøgt nogle Fartøier, der laae i Møllebugten, og vilde seile tilbage, kulseilede og druknede.
Nyeste Skilderie af Kiøbenhavn, 1805-05-06
En Ubenævnt har nu udgivet i det Tydske Sprog et Svar paa "Sendschreben eines Unbenannten &c.", der var stilet til Hs. Exc. Grev Fr. v. Reventlau. Forfatteren søger med megen Varme og mange Grunde at gjendrive de i det sidste Skrivt anførte Yttringer, og at forsvare Overconsistorialraad Hermes mod de Beskyldninger, som Udgiveren af Sendschreiben &c. har fremsat imod ham.
Nyeste Skilderie af Kiøbenhavn, 1805-05-06
J Søndags Eftermiddag ankom der her paa Reden en Ostindiefarer, der tilhører Hr. Grosserer Bøgel, og som, efter Sigende, ikke skal have været assureret. Capitain Cappel, som førte den, er død paa Reisen. - J. Formiddags kom to af det Asiatiske Compagnies Skibe her paa Reden: Kronprindsessen, ført af Capitain Brink, og Dannemark, ført af Capitain Sebbelov, der, som forhen er meldt, er død. - En fjerde Ostindiefarer, tilhørende Dunsfeld & Comp., er ligeledes i Dag ankommen.
Nyeste Skilderie af Kiøbenhavn, 1805-05-06
Hr. Kammerherre Peder Anker er nu kommen her til Hovedstaden, for at bivaane sin afdøde Broders Jordefærd, som er bestemt til Torsdagen d. 9 Maji.
Nyeste Skilderie af Kiøbenhavn, 1805-05-06
Den Svenske Ostindiefarer Vasa, som efter indløbne Beretninger er ankommen til Canton, har mistet underveis atten Mand.
Nyeste Skilderie af Kiøbenhavn, 1805-05-06
Den 25 f. M. passerede een af de Franske Prindser igjennem Tønningen til Husum, for derfra at gaae til Engelland.
Nyeste Skilderie af Kiøbenhavn, 1805-05-06
Den Danske Consul i Livorno har paa en officiel Maade gjendrevet det falske Rygte, at der i Norge skulde være udbrudt en smitsom Syge, der var beslægtet med den gule Feber.
Nyeste Skilderie af Kiøbenhavn, 1805-05-06
De Danske Proffessorer, Zoege i Rom og Henrich i Kiel, ere blevne udnævnte til Æresmedlemmer af Oldsagernes Selskab i Cassel.
Nyeste Skilderie af Kiøbenhavn, 1805-05-06
Den Laplænder og Laplænderinde, som, efter den ved det Svenske Hof, ansatte Keiserlige Ministers Foranstaltning, i December Maaned f. A. vare komne til Wien med deres Reensdyr og smaa Nordiske Heste, ere nu vendte tilbage til deres Fædreneland, fordi denne Stads Levemaade og det varmere Clima ikke behagede dem, uagtet de, paa Hoffets Bekostning, vare blevne forsynede med alle de Fornødenheder, de ønskede. Den Tolk, som man havde givet dem saavel paa deres Henreise, som ved deres Ophold i Wien, ledsager og besørger dem hjem paa Keiserens Bekostning. Monarchen har givet enhver af dem en Guldmedaille, og i deres Fædreneland ville de uden Tvivl blive anseete for rige Folk, da de Foræringer, de have faaet af Hoffet i Guld- og Sølvmynter, beløbe sig til 1000 Gylden.
Nyeste Skilderie af Kiøbenhavn, 1805-05-06
Dr. Gall vil ved sin Tilbagekomst til Wien lade trykke sit store Værk om Physiologien, hvortil der allerede er stukket mange Kobbere. J Berlin har han holdt to Slags Forelæsninger, det ene paa Anatomiekammeret for Læger, og det andet i en Privatbygning for dem, der ikke ere Læger.
Nyeste Skilderie af Kiøbenhavn, 1805-05-06
Følgende er et Skyggebillede af Europas nuværende politiske Stilling. Den Franske Toulonerflaade er d. 9de f. M. ankommen paa Høiden af Cadix, for at forene sig med den Spanske Den bestaaer af 12 Rangskibe, 5 Fregatter og 4 Corvetter, og har 10,000 Landingstropper, som commanderes af General Lauriston, ombord. Den Spanske Escadre bestaaer af 6 Rangsskibe, 5 Fregatter og adskillige Smaakrigskibe med 2970 Mand Landingstropper ombord. Begges Bestemmelse er endnu ganske ubekjendt, skjønt man mener, at de skulle gielde Jamaica. For at supplere det manglende Antal Matroser til Krigskibene ansætter man nu i Spanien endog Fanger, som ikke have begaaet Mord, Tyverie eller andre store Forbrydelser, ved Marinen. - De Franske have ladet 150 Personer arrestere, som have unddraget sig Conscription i Flandern. - Portugal er imidlertid endnu fuldkommen neutralt. - Porten arbeider paa at fornye sin Tractat med Rusland, og venter kun paa den Engelske Ambassadeurs Ankomst. Den har seet sig nødsaget til ved et voldsomt Middel at nedsætte Værdien af en Holl. Ducat en halv Piaster, for at forringe de høie Priser paa Levnedsmidlerne. - Den Østerrigske, Gesandt i Genua vil ikke opsætte sit Hofs Vaaben for ved sit Hotel, førend denne Republiks Skjebne er afgjort. De Folk, som i Alise St. Reine handle med Paternosterbaand, have paa en snild Maade vidst af benytte sig af Pavens Gjennemreise. Efter deres Begjering har han indviet en stor Mængde saavel af disse Krandse, som Ringe, der tilhørte en vis Galanteriehandler.
Nyeste Skilderie af Kiøbenhavn, 1805-05-06
Studiosus Skougaards Sag, angaaende hans Beskrivelse over Bornholm, som skulde været foretagen ved Høiesteret i disse Dage, er bleven udsat indtil videre, fordi den Jndklagede har ansøgt om at faae udnævnt en Forsvarssagfører.
Nyeste Skilderie af Kiøbenhavn, 1805-05-06
De store Sandsteen af Christiansborgs Ruiner henflyttes nu paa Tomten af det afbrændte Vaisenhuus. Mange af disse Stenes Størrelse er overordentlig. En eneste af dem, som Pillerne ved den mellemste Slotsport vare sammensatte af, er over tra Alen lang og maa trækkes af to Heste. De Engelske Avisskrivere gjøre adskillige Anmærkninger over Neapels Neutralitet. "Det tør ikke sige de, "forsyne vor Flaade i Middelhavet med Provision, og det maa underholde Franske Tropper i Neapel. Naar man kan kalde dette Neutralitet, saa er vor Fjende ogsaa neutral."
Nyeste Skilderie af Kiøbenhavn, 1805-05-06
Efter Lloyd's evening post har Paschaen i Tripolis forlangt af Americanerne en Million Dollars for Freden. Men de have afslaaet det aldeles.
Nyeste Skilderie af Kiøbenhavn, 1805-05-06
Grev Muranzow i Rusland har oprettet sin afdøde Fader et ganske eget Slags Mindemærke. Greven indbyder nemlig sex Personer, der have været Militaire, at samles i Kiew ved hans Faders Grav. Han anmoder dem om, hver Gang der læses Sjelemesse over den Afdøde, saavelsom hver Gang der holdes Gudstjeneste, at omringe hans Grav. Til Erstatning for deres Uleilighed bestemmer han enhver af dem en aarlig Jndkomst af 1000 Rubler. Archimandriterne i Kiew ere udnævnte til at sørge for Testamentets Overholdelse, og Greven har for bestandig overladt Klosteret i Kiew sin Feldtmarechalstav, som indbringer aarligen 6000 Rdlr. Renterne heraf skulle Klosterbrødrene nyde.
Nyeste Skilderie af Kiøbenhavn, 1805-05-06
J Versailles har man, for at anstille Forsøg, nyligen vaccineret 26 Faar.
Nyeste Skilderie af Kiøbenhavn, 1805-05-06
J Madrit har man nu opdaget en stor Tyvebande, hvis Anfører ikke er mindre end en Professor i Theologien. Han er tillige en Mand af god Familie og store Kundskaber, har gjort adskillige Reiser i fremmede Lande, og har havt Adgang til de anseeligste Huse.
Nyeste Skilderie af Kiøbenhavn, 1805-05-06
Moniteuren har nylig anført en opdigtet Fortælling om et Menneske, som var blevet indelukket paa et Handelscomptoir og havde skaaret Fingeren af en Tyv, som just gjorde Jndbrud, hvorved man fik Leilighed til at opdage Skjelmen. Det er sært nok, at et Blad, som Moniteuren, hvis politiske og historiske Jndhold i den senere Tid for det meste kun kan medføre Jnteresse, for saavidt Efterretningerne ere officielle, kan overtale sig til at optage saadanne Ammestuefortællinger.
Nyeste Skilderie af Kiøbenhavn, 1805-05-06
Kjøbenhavn. Trykt hos P. H. Høeckes Enke.
Nyeste Skilderie af Kiøbenhavn, 1805-05-10
Nyeste S. Filder
Nyeste Skilderie af Kiøbenhavn, 1805-05-10
Kjøbenhavn. No. 60. Den 10 Maji, 1805. Udgivet og forlagt af J. Werfel. Jnteressen og Forfængeligheden. En Allegorie.
Nyeste Skilderie af Kiøbenhavn, 1805-05-10
Der gives kun faa Gjenstande imellem Himmel og Jord, som jo Oldtidens Folkeslag have henlagt. under een eller anden Guddoms Bestyrelse. Men Jnteressen og Forfængeligheden have de negtet al Adkomst til denne Rang. Alt, hvad der hører til Guderslægten, ligefra Minerva indtil dens Ugle, er blevet besjunget og ophøiet af ældre og nyere Digtere, men ingen Dødelig har hidtil vovet, at regne Jnteressen og Forfængeligheden blandt Gudernes Tal eller at tale et eneste Ord til Ære for deres udbredte Herredømme over Mennesket. Jmidlertid staaer deres Trone urokket, og deres Scepter naaer fra den ene Verdenskant til den anden. Overalt have de deres Templer og Dyrkere. Deres Regjering er ganske det Modsatte af Sandhedens. Denne fører enhver i Munden og faa i Hjertet, disse fører næsten enhver i Hjertet og ingen i Munden.
Nyeste Skilderie af Kiøbenhavn, 1805-05-10
Det vilde Kjøbenhavneren paa ingen Maade beqvemme sig til Han ventede endnu at vinde den tabte Sum tilbage. Ostindianeren derimod kastede Queuen, og raabte: "Jkke et Stød gjør jeg, førend jeg har faaet mine Penge! Jeg har desuden ingen Tid at blive her længere." O, Du Lux, - Du Ræv, . Du Nedrige, raabte nu den Kjøbenhavnske Fætter, nysende af Vrede. "Du forlod Kjøbenhavn som et Afskum, og Du vender tilbage som et Afskum. Jeg kjender Dig nok, jeg kjender Dig nok." Det ene Ord tog nu det andet, og de forhen saa ømme, saa fortrolige Fættere fik nu hverandre i Haarene, og deres Venskab endtes med den blodigste Tvekamp, Adskillige af de øvrige Gjester skilte nu de Kjæmpende ad, og det var med Nød og Neppe, at man fik dem ud af Billardstuen. Endnu kunde man høre som en svag Gjenlyd: "Jeg skal myrde Dig, - jeg skal knuse Dig, Du Lux. - Guderne, der, som bekjendt, ere klogere end Menneskene, luskede sig nu sagte bort, fordi de ikke ønskede, at blive opstævnede paa Politiekamret som Vidner i saa ubehagelig en Sag. Jnteressen var færdig at briste af Latter. Naa, hvad synes Dem nu, mine Venner, Er det mig, eller er det Dem, der har den største Jndflydelse paa Menneskene?" Minerva var ganske skamfuld over, at hun i Førstningen havde fremsat disse to Fættere som et Exempel paa Mennesker, der ikke beherskedes af Jnteressen. Antaget, sagde nu Plutus til Jnteressen, "at det var Eder, der styrede disse Menneskers Handlinger, saa kan man dog neppe paastaae, at de vare forfængelige, og i det samme saae han ret foragtelig paa Forfængeligheden, som stod og loe i Skjægget, Bryd Dig om ingen Ting, kjere Fostere, raabte Jnteressen til den sidste. Den leer bedst, som leer sidst, det er mit Symbolum." For at adsprede sig efter et saa ubehageligt Optrin, gik Selskabet nu paa Comoedien. De Franske Skuespillere fra Hamborg spillede just denne Aften. Guderselskabet placerede sig i første Pladsloge, som var propfuld. Alle Tilskuerne og Tilskuerinderne vare ganske henrykte. Og hver Gang Madame Fouree gjennemborede alle Hjerter med et Franskt "ah!" der trængte lige ind til Marven, rystede hele Huset af bare Klap. Kan J see, sagde Minerva til Forfængeligheden, "her finde vi dog Folk, som hverken ere interesserede eller forfængelige. De agte Fortjenester, hvor og hos hvem de finde den. Hvo skulde troe, at der i en Stad som Kjøbenhavn gaves saa mange Kjendere, Dyrkere og Beundrere af det Franske Sprog og de Franske Skuespil!" Forved dem sad en ung Dame, som næsten bestandig klappede, Plutus, som antog hende for en stor Kjender, sagde med megen Høflighed til hende: "En verite, Mademoiselle, votre applaudissement est tres fonde. La piece jouer tres bien!" - Aæ nyssen kommen fra Jylland, Fae lille. A forstaaer mæn int, hvad han sier svarede Damen. (Fortsættes.)
Nyeste Skilderie af Kiøbenhavn, 1805-05-10
Blandede Nyheder. J Torsdags Morges Klokken 5 blev Kammerherre B. Ankers Liig i al Stilhed bragt i en Liigvogn ombord paa et Skib, for at transporteres til Christiania. Følget bestod kun af fire Vogne. Den Afdødes Broder, Hr. Kammerherre P. Anker og hans to Brodersønner fulgte Liget.
Nyeste Skilderie af Kiøbenhavn, 1805-05-10
Studiosus Skougaards Sag blev foretaget ved Høiesteret i Gaar; men den blev ikke ganske endt og Dommen afsiges nok i Morgen.
Nyeste Skilderie af Kiøbenhavn, 1805-05-10
Paa Als er der blevet ansat en Politieryt, ter, som skal forekomme mistænkelige Landstrygeres Omstreifen. Den i det Holsteenske herskende Sygdom blandt Heste, som først havde udbredt sig i det Hannoverske og i Egnen omkring Hamborg, har ogsaa yttret sig paa nogle Steder i det Slesvigske. Paa de Steder, hvor den har viist sig, har Øvrigheden ladet uddeele et af Professor Wollstein i Altona forfattet Skrivt, hvori Sygdommens Natur og Midlerne derimod angives. Ligeledes har man i Værtshusene og Kroerne ved et Mærke gjort de Stalde kjendelige, hvor der staaer syge Heste.
Nyeste Skilderie af Kiøbenhavn, 1805-05-10
J der Freymüthige findes en Recension over den Tydske Oversættelse af Hr. Prof. Sanders Eropolis. "Versene, siger Recensenten, ere ogsaa i Oversættelsen flydende og for det meste velklingende; Fabelen giver Anledning til meget prægtige Decorationer, til overraskende Forvandlinger og Danse; Musquen er - af Kungen, og derfor sikkerlig fortræffelig. Skulde disse Fortrin ogsaa paa andre Skuepladse end den Danske tilstrækkelig opveie Stykkets Feil, – at det nemlig ikke har nogen bestemt Caracteer, hverken er tragisk eller comisk, og at ingen Lidenskab er den herskende deri, Jeg troer, de ville; men Musiquen maa være meget skiøn og udføres meget godt.
Nyeste Skilderie af Kiøbenhavn, 1805-05-10
Hr. Hempel har nu i sin Avis bekjendtgjort følgende: "Meningen af den i disse Aviser indførte Efterretning angaaende Ærøes forventende Henlæggelse under Dannemark, kan vel neppe være tvivlsom. J det Geistlige har denne Øe vel hidtil sorteret under det Kongel. Danske Cancellie, derimod hører dens verdslige Bestyrelse under Hertugdømmet Slesvig. Al den Stund H. M. Kongen af Dannemark ogsaa selv i sin Titular benævnes særskilt, Kongen af Dannemark, de Venders og Gothers, Hertug udi Slesvig, Holsteen &c. og det uden geographiske Kundskaber er enhver bekjendt, at Dannemark kan tages i en udvidet og indskrænket Betydning, seer Udgiveren ingen Grund til, hvorledes et Kjøbenhavnsk Blad kan finde hiin Efterretning latterlig. Man kunde med mere Grund finde det latterligt, naar selvsamme Numer af dette Blad, ved at omtale en Almanak for hundrede Aar, gjør følgende Slutning: "Da nu Tønningen ikke ligger i Tydskland, altsaa unegteligen i Dannemark &c." – efter hvilken Logik følger, at Alt, hvad der ikke ligger i Tydskland, maa findes i Dannemark!" Følgende er en Prøve af den Tale, som Præsten Hr. Nyholm holdt ved Morderen P. N. Buks Henrettelse i Fyen: "Seer Mennesker, seer, der flyder Blodet af en Misdæder, en Morder, - Blodet. Lovene fordrede og maatte fordre, naar Staten skulde betrygges, et Offer, Retfærdighed fordrede og maatte fordre, naar borgerlig Sikkerhed skulde haandhæves! Advarende være for Eder dette frygtelige Endeligt. - Seer, - hvad Enden bliver paa disse skjendige Stats=Forbryde ser - at røve, plyndre, stiæle, myrde og begaae voldsomme Uordener. - Maaskee staaer han for sin Dommer og raaber: "ilde gjorde jeg, at jeg udøste uskyldigt Blod" – maaskee siger Dommeren: "ogsaa de gjorde ilde, som forledte dig til at udgyde uskyldigt Blod." - Lad denne ulykkelige Dødsmaade tale til Eders Hjerter, at J aldrig mishandle Eders Medmennesker. Lader os alle bede Gud, vi maae forholde og redelige og tro, som retskafne Borgere og gode forstandige Christne, saa skal vi ikke befrygte en Morders Skjæbne, at ende vore Dage paa Retterstedet. Opdrager Eders Børn, J Forældre, til Redelighed, Troskab, Gudsfrygt, - foregaaer dem selv med et sammittighedsfuldt retskaffent Levned J skulle da aldrig see deres Blod flyde, som Misdæderes Blod maa flyde, naar Lan dero, Fred og Sikkerhed paa Eiendom og Liv skal haves &c.
Nyeste Skilderie af Kiøbenhavn, 1805-05-10
Fra Lolland haves der Efterretning om, at der har raset en skrækkelig Storm Sønden for Landet, og at et Kongeligt Fartøi, som skulde gaaet til Kjøbenhavn med Tømmer fra en Sønderjydsk eller Holsteensk Havn, skal være strandet Sønden for Albo.
Nyeste Skilderie af Kiøbenhavn, 1805-05-10
To Personer fra det Haderslevske og et Fruentimmer fra Fridericia, som falskeligen under Eed have forklaret, at endeel Varer, der skulde føres fra Lübeck til Sønderborg og Apenrade, med Skibet Gadeon, vare kastede overbord i Havsnød, ere blevne overbeviste om, at de selv have lagt Dølgsmaal paa disse Varer, og ere derfor dømte, de to første til Tugthuusarbeide paa Livstid, og den sidste paa fem Aar. Skipperen har skilt sig selv ved Livet. Den 18 d. M. agter Kongen af Sverrig at reise til Leiren i Skaane ved Bonnarpshed, hvilken H. K. H. Kronprindsen af Dannemark, efter adskillige Blade, ogsaa vil bivaane. Man bestemmer allerede hans Residence paa Baron v. Cederstrøms Gods.
Nyeste Skilderie af Kiøbenhavn, 1805-05-10
Den berømte Hermes er nu ankommen til Kiel.
Nyeste Skilderie af Kiøbenhavn, 1805-05-10
J Engelland havde nylig en Bager, for at hævne sig paa sin Nabo, som han var kommen i Uenighed med, lokket dennes Hund, som han vidste, hans Modstander holdt meget af, ind til sig, og jaget den, i alle Svendenes Overværelse, ind i den hede Bagerovn. Svendene bleve saa opbragte over denne Umenneskelighed, at de strax forlode hans Tjeneste, og angave ham for Retten. Bageren anklages nu som - Tyv.
Nyeste Skilderie af Kiøbenhavn, 1805-05-10
Den Franske Keisers Reise til Rom er i alle Maader udmærket glimrende. J Jsere Departementet var der paa en Vei af tyve Mile, som han passerede, ved Grændsen af hver Commune opreist Æreporte af grønne Grene med Trophæer og Jnscriptioner. Paa adskillige Steder vare Facaderne af alle Husene prydede paa samme Maade, og Gaderne, som Keiseren kom igjennem, vare bestrødde med Blomster &c. Reisen over Bjerget Cenis gjorde han til Hest, og opholdt sig lidet i det derværende Kloster for Reisende.
Nyeste Skilderie af Kiøbenhavn, 1805-05-10
J Engelland lever der i denne Tid en Familie, hvoraf Faderen og Moderen tilsammen ere 186 Aar gamle, Sønnen og Datteren tilsammen 140 Aar, en blind Hund 23 Aar, en af Alderdom graa Navn 69 Aar, og en Hest 35 Aar. Disse syv Skabninger have tilsammen en Alder af 446 Aar.
Nyeste Skilderie af Kiøbenhavn, 1805-05-10
Den commanderende Admiral i Archangel har faaet Ordre, at lade Krigskibe krydse i det hvide Hav, for at forbyde alle de Skibe, der ikke ere forsynede med Sundhedspasse og have holdt Qvarantaine i Christiansand, at løbe ind i det hvide Havs Havne.
Nyeste Skilderie af Kiøbenhavn, 1805-05-10
En Particulair i Frankrige lader for den berømte Componist Gretry opreise en Statue af Marmor, som skal koste 12000 Franker.
Nyeste Skilderie af Kiøbenhavn, 1805-05-10
Beyerne i Tunis og Tripolis have frigivet tolv Matroser, som forrige Sommer vare blevne gjorte til Slaver af Barbaresqver paa Liguriske Skibe, efterdi de havde beviist, at de vare Undersaatter af den Jtalienske Republik. Ved Staden Fiosole, ikke langt fra Florenz, har man opdaget og for største Delen allerede opgravet et Amphitheater, som i det mindste kan rumme 30,000 Mennesker. Denne Stad maa altsaa i Oldtiden have været i stor Flor.
Nyeste Skilderie af Kiøbenhavn, 1805-05-10
J Wien har man nu, efter den nye Criminel lov, igjen indført den Straffemaade, at hænge Forbrydere; men Legemet bliver ikke hængende længere end til Solens Nedgang, og begraves derpaa paa Retterstedet. Man har nylig gjort Begyndelse med en Morder.
Nyeste Skilderie af Kiøbenhavn, 1805-05-10
Den Russiske Hofstats Personale bestaaer nu af 3858 Personer, og dens Underholdning koster aarligen 3 Millioner og 363,815 Rubler.